stanford-oval/wikipedia huggingface dataset:
สิ่งมีชีวิต

| สิ่งมีชีวิตบนโลก  เกณฑ์ life |
| --- | --- |

แผนภูมิต้นไม้แบบวงกลม แสดงวงศ์วานวิวัฒนาการ ของสิ่งมีชีวิตระบบเซลล์ โดยแบ่งตามอาณาจักรและโดเมน สีม่วงคือแบคทีเรีย สีเทาเข้มคืออาร์เคีย สีน้ำตาลคือยูแคริโอต โดยยูแคริโอตยังแบ่งออกเป็น 5 อาณาจักรคือ สัตว์ (แดง) ฟังไจ (น้ำเงิน) พืช (เขียว) โครมาลวีโอลาตา (น้ำทะเล) และ โพรทิสตา (เหลืองทอง) โดยมีจุดศูนย์กลางคือ บรรพบุรุษร่วมที่ใกล้กันที่สุดของสิ่งมีชีวิตบนโลก (LUCA)

การจำแนกชั้นทางวิทยาศาสตร์

การจำแนก
 นาโนบ (Nanobe)  อไซโตตา (Acytota) ไวรัส (Virus)   ไซโตตา (Cytota) แบคทีเรีย (Bacteria)    :ยูแบคทีเรีย (Eubacteria) (มอเนอรา)   นีโอมูรา (Neomura) อาร์เคีย (Archaea)    :อาร์คีแบคทีเรีย (Archaebacteria) (มอเนอรา)   ยูแคริโอต (Eukaryota)  ยูนิคอนตา (Unikonta)  Opisthokonta สัตว์ (Metazoa)    :พาราซัว (Parazoa)    :ยูเมตาซัว (Eumetazoa)   ฟังไจ (Eumycota)    :Dikarya   Choanozoa (โพรทิสตาสายหนึ่ง)   อะมีโบซัว (Amoebozoa)   ไบคอนตา (Bikonta)  Apusozoa  Cabozoa (โพรทิสตาสายหนึ่ง)    :ไรซาเรีย (Rhizaria)    :เอกซ์คาวาตา (Excavata)   คอร์ติคาตา (Corticata) อาร์แคพลาสติดา (Archaeplastida)  พืชสีเขียว (Plantae)    :สาหร่ายสีเขียว   :พืชบก  สาหร่ายสีแดง (Rhodophyta)   Basal Archaeplastids (Glaucophyta)   โครมาลวีโอลาตา (Chromalveolata)  (เดิมเป็นอีกสายหนึ่งของโพรทิสตา)    :โครมิสตา (Chromista)    :อัลวีโอลาตา (Alveolata) 
สิ่งมีชีวิต จะมีคุณลักษณะ (properties) ที่ไม่พบในสิ่งไม่มีชีวิต อันได้แก่ความสามารถในการใช้สสารและพลังงานเป็นสำคัญ ซึ่งได้รับถ่ายทอดจากบรรพบุรุษของสิ่งมีชีวิตแรกเริ่ม อย่างไรก็ตามสิ่งมีชีวิตเริ่มแรกหรือบรรพบุรุษของสิ่งมีชีวิตซึ่งถือกำเนิดมาบนโลกกว่า 4 พันล้านปี เมื่อผ่านการวิวัฒนาการและการปรับตัวให้เข้ากับสิ่งแวดล้อมในแต่ละช่วงเวลา ก่อให้เกิดความหลากหลายทางชีวภาพของสิ่งมีชีวิตเป็นจำนวนมากดังที่ปรากฏในปัจจุบัน
การจำแนกสิ่งมีชีวิต

แรกเริ่มเดิมที ใน ค.ศ. 1735 คาโรลัส ลินเนียส ได้แบ่งสิ่งมีชีวิตออกเป็น 3 พวก คืออาณาจักรพืช อาณาจักรสัตว์ และอาณาจักรแร่ธาตุ ต่อมานักวิทยาศาสตร์รุ่นหลังได้ศึกษาวิจัย และแบ่งจำแนกสิ่งมีชีวิตอย่างละเอียดขึ้น จนในปัจจุบัน แบ่งออกเป็น 7 อาณาจักร ใน 3 โดเมน อันได้แก่ อาณาจักรพืช อาณาจักรสัตว์ อาณาจักรฟังไจ อาณาจักรโพรทิสตา อาณาจักรโครมาลวีโอลาตา สังกัดโดเมนยูแคริโอต อาณาจักรอาร์คีแบคทีเรีย สังกัดโดเมนอาร์เคีย และอาณาจักรยูแบคทีเรีย สังกัดโดเมนโพรแคริโอต
การกำเนิดสิ่งมีชีวิต

มีหลายทฤษฎีที่พยายามอธิบายการเกิดของสิ่งมีชีวิต เช่น ทฤษฎี “spontaneous generation” ที่กล่าวว่าสิ่งมีชีวิตเกิดขึ้นได้ด้วยตัวเองจากสิ่งไม่มีชีวิตเช่น กบและแมลงเกิดจากดิน หรือแมลงเกิดจากเนื้อเน่า อย่างไรก็ตามปัจจุบันทฤษฎีดังกล่าวได้รับการพิสูจน์แล้วว่าไม่เป็นความจริง เป็นที่ทราบในปัจจุบันว่าสิ่งมีชีวิตเกิดจากสิ่งมีชีวิตชนิดเดียวกัน เช่น สุนัขจะให้กำเนิดสุนัข หนอนผีเสื้อเกิดจากผีเสื้อและพัฒนาเป็นผีเสื้อในลำดับต่อมา
นักธรรมชาติวิทยาชาวอังกฤษชื่อ ชาลส์ ดาร์วิน (Charles Darwin) และ แอลเฟรด รัสเซล วอลแลนซ์ (Alfred Russel Wallance) ได้เสนอทฤษฎีวิวัฒนาการของสิ่งมีชีวิตบนโลก (theory of evolution by natural selection) วิวัฒนาการของสิ่งมีชีวิตเกิดจากการคัดเลือกตามธรรมชาติ ซึ่งทฤษฏีดังกล่าว กล่าวว่า สิ่งมีชีวิตหนึ่ง ๆ ภายในชนิดเดียวกัน (สปีชีส์ ; species) จะมีความแตกต่างกันอยู่บ้าง ซึ่งเราเรียกว่าแตกต่างภายในสิ่งมีชีวิตชนิดเดียวกันนี้ว่า ความผันแปร (variations) โดยความผันแปรดังกล่าว จะเป็นผลให้สิ่งมีชีวิตสามารถอยู่รอดในได้สภาวะแวดล้อม ตัวอย่างเช่น เมื่อเกิดสภาวะแห้งแล้ง แมลง สายพันธุ์ที่มีความสามารถกินอาหารได้หลายชนิดทั้งใบพืชและหญ้า จะสามารถมีชีวิตรอดได้ดีกว่าแมลง สายพันธุ์ที่สามารถกินหญ้าได้อย่างเดียว เมื่อสิ่งมีชีวิต สายพันธุ์หนึ่งสามารถมีชีวิตได้นาน ก็สามารถมีลูกหลานได้มากกว่าสิ่งมีชีวิต สายพันธุ์อื่นที่มีอายุสั้นและเมื่อเวลาผ่านไปสิ่งมีชีวิต สายพันธุ์นั้นจะมีจำนวนมากขึ้นและเกิดเป็นชนิดใหม่ (new species)
แรกเริ่มเดิมทีเมื่อโลกยังร้อน สิ่งมีชีวิตไม่สามารถอาศัยบนโลกใบนี้ได้ เมื่อเวลาผ่านไปโลกเริ่มเย็นตัวลง อุณหภูมิบนโลกจึงเหมาะที่จะเกิดสิ่งมีชีวิตขึ้น โดยทฤษฎีที่ยอมรับเกี่ยวกับการเกิดสิ่งมีชีวิตเริ่มแรก เกิดจากการทำปฏิกิริยากันของสารเคมีซึ่งเกิดขึ้นในทะเล หลังจากนั้นเกิดเป็นสารประกอบพวกโปรตีน กรดอะมิโน และเอนไซม์ สะสมอยู่ในทะเลเป็นจำนวนมาก สำหรับสมมุติฐานดังกล่าวได้รับการสนับสนุนโดยการทดลองของ สแตนลีย์ มิลเลอร์ (Stanley Miller) โดยมิลเลอร์ได้ทำการจำลองสภาวะซึ่งเป็นระบบปิด หลังจากนั้นได้ใส่ก๊าซมีเทน (CH4) แอมโมเนีย (NH3) ไฮโดรเจน และน้ำ ซึ่งเชื่อว่าสภาวะดังกล่าวเคยเกิดขึ้นในบรรยากาศของโลกในอดีต หลังจากนั้นให้ความร้อนและทำให้เกิดประกายไฟขึ้น ภายในระบบที่จัดไว้ หลังจากเวลาผ่านไปหนึ่งสัปดาห์ มิลเลอร์พบว่าในชุดการทดลองพบกรดอะมิโนและกรดอินทรีย์เกิดขึ้น
สำหรับขั้นตอนต่อมาสารประกอบอินทรีย์จะรวมตัวกันเป็นโมเลกุลอินทรียสารขนาดใหญ่ (macromolecules) และวิวัฒนาการต่อไปจนเกิดเป็นโปรโตเซลล์ (protocell) ซึ่งเป็นจุดเริ่มต้นของเซลล์ มีโครงสร้างของผนังเป็นไขมันและโปรตีน และเกิดการสันดาปภายในเซลล์ได้ หลังจากนั้น โปรโตเซลล์ ซึ่งเชื่อว่ามีอาร์เอ็นเอทำหน้าที่เป็นทั้งสารพันธุกรรมและเอนไซม์ จะวิวัฒนาการกลายเป็นเซลล์เริ่มแรกของสิ่งมีชีวิตซึ่งมีความสามารถในการเพิ่มจำนวนหรือสืบพันธุ์
อาณาจักรของสิ่งมีชีวิต

สิ่งมีชีวิตในโลกนี้มีมากมายหลายชนิด ซึ่งแต่ละชนิดจะมีความแตกต่างกัน จึงจำเป็นที่จะต้องมีการจัดแบ่งหมวดหมู่เพื่อความสะดวกในการศึกษา และการนำมาใช้ประโยชน์ วิชาที่ว่าด้วยการจัดแบ่งหมวดหมู่ของสิ่งมีชีวิต เรียกว่า อนุกรมวิธาน (Taxonomy) นักวิทยาศาสตร์ที่ได้รับการยกย่องให้เป็นบิดาแห่งวิชาอนุกรมวิธาน คือ คาโรลัส ลินเนียส (Carolus Linnaeus) ชาวสวีเดน
ชื่อของสิ่งมีชีวิต มี 2 ชนิด คือ
ชื่อสามัญ (common name) คือ ชื่อที่เรียกกันทั่ว ๆ ไป อาจเรียกตามลักษณะทางกาย ถิ่นกำเนิดหรือสถานที่อยู่ก็ได้เช่น ปากกาทะเล หอยมุก เป็นต้น ซึ่งชื่อดังกล่าวอาจเรียกต่างกัน ในแต่ละที่ทำให้เกิดความเข้าใจผิดได้
ชื่อวิทยาศาสตร์ (scientific name) ลินเนียสเป็นผู้เริ่มใช้เป็นคนแรก โดยสิ่งมีชีวิตประกอบด้วยชื่อ 2 ชื่อ ชื่อแรกเป็นชื่อ จีนัส ชื่อที่2 เป็นชื่อ สปีชีส์ เขียนด้วยภาษาลาติน ชื่อจีนัสตัวแรกเขียนด้วยอักษรตัวใหญ่เสมอ ตัวแรกของสปีชีส์เป็นชื่อตัวเล็กธรรมดา ต้องเขียนให้ต่างจากอักษรอื่นเช่น ตัวเอน ตัวหนา หรือขีดเส้น ทั้ง 2 ชื่อไม่ติดกันเรียกระบบนี้ว่า การตั้งชื่อแบบบทวินาม (binomial nomenclature)
อาณาจักรของสิ่งมีชีวิต > ลักษณะที่ใช้ในการจำแนกสิ่งมีชีวิต

ลักษณะภายนอกและโครงสร้างภายใน
แบบแผนการเจริญเติบโตและโครงสร้างระยะตัวอ่อน
ซากดึกดำบรรพ์ของสิ่งมีชีวิตที่ค้นพบ
โครงสร้างของเซลล์และออร์แกเนล
สรีระวิทยาและการสังเคราะห์สารเคมี
ลักษณะทางพันธุกรรมของสิ่งมีชีวิต
อาณาจักรของสิ่งมีชีวิต > ลำดับขั้นในการจัดหมวดหมู่สิ่งมีชีวิต

ลำดับขั้นของหมวดหมู่สิ่งมีชีวิต (taxonomy category) มีการจัดลำดับตั้งแต่ใหญ่ที่สุด ถึงเล็กที่สุดดังนี้
อาณาจักร (kingdom)
ไฟลัม (phylum) หรือดิวิชัน (division)
ชั้น (class)
อันดับ (order)
วงศ์ (family)
สกุล (genus)
สปีชีส์ (species)
อาร์ เอช วิทเทเคอร์ (R.H.Whittadker) ได้แบ่งสิ่งมีชีวิตออกเป็น 5 อาณาจักร คือ
อาณาจักรมอเนอรา (Kingdom Monera)
อาณาจักรโพรติสตา (Kingdom Protista)
อาณาจักรฟังไจ (Kingdom Fungi)
อาณาจักรพืช (Kingdom Plantae)
อาณาจักรสัตว์ (Kingdom Animalia)
ดูเพิ่ม

การจำแนกชั้นทางวิทยาศาสตร์
แหล่งข้อมูลอื่น

BBCNews: 27 September, 2000, When slime is not so thick Citat: "It means that some of the lowliest creatures in the plant and animal kingdoms, such as slime and amoeba, may not be as primitive as once thought"
SpaceRef.com, July 29, 1997: Scientists Discover Methane Ice Worms On Gulf Of Mexico Sea Floor เก็บถาวร 2020-04-03 ที่ เวย์แบ็กแมชชีน
The Eberly College of Science: Methane Ice Worms discovered on Gulf of Mexico Sea Floor เก็บถาวร 2009-06-01 ที่ เวย์แบ็กแมชชีน download Publication quality photos
Artikel, 2000: Methane Ice Worms: Hesiocaeca methanicola. Colonizing Fossil Fuel Reserves เก็บถาวร 2005-01-19 ที่ เวย์แบ็กแมชชีน
SpaceRef.com, May 04, 2001: Redefining "Life as We Know it" เก็บถาวร 2020-04-03 ที่ เวย์แบ็กแมชชีน Hesiocaeca methanicola In 1997, Charles Fisher, professor of biology at Penn State, discovered this remarkable creature living on mounds of methane ice under half a mile of ocean on the floor of the Gulf of Mexico.
BBCNews, 18 December, 2002, 'Space bugs' grown in lab Citat: "Bacillus simplex and Staphylococcus pasteuri...Engyodontium album The strains cultured by Dr Wainwright seemed to be resistant to the effects of UV - one quality required for survival in space"
BBCNews, 19 June, 2003, Ancient organism challenges cell evolution Citat: "It appears that this organelle has been conserved in evolution from prokaryotes to eukaryotes, since it is present in both"
Interactive Syllabus for General Biology - BI 04, Saint Anselm College, Summer 2003 เก็บถาวร 2003-06-24 ที่ เวย์แบ็กแมชชีน
Jacob Feldman: Stramenopila เก็บถาวร 2003-09-13 ที่ เวย์แบ็กแมชชีน
NCBI Taxonomy entry: root (rich)
Saint Anselm College: Survey of representatives of the major Kingdoms เก็บถาวร 2003-06-29 ที่ เวย์แบ็กแมชชีน Citat: "Number of kingdoms has not been resolved...Bacteria present a problem with their diversity...Protista present a problem with their diversity...",
Species 2000 Indexing the world's known species เก็บถาวร 2016-03-03 ที่ เวย์แบ็กแมชชีน. Species 2000 has the objective of enumerating all known species of plants, animals, fungi and microbes on Earth as the baseline dataset for studies of global biodiversity. It will also provide a simple access point enabling users to link from here to other data systems for all groups of organisms, using direct species-links.
The largest organism in the world may be a fungus carpeting nearly 10 square kilometers of an Oregon forest, and may be as old as 10500 years.
The Tree of Life.
Frequent questions from kids about life and their answers เก็บถาวร 2014-05-13 ที่ เวย์แบ็กแมชชีน
| ด ค กลำดับขั้นของชีวิต |
| --- | --- |
 ชีวมณฑล > ชีวนิเวศ > ระบบนิเวศ > กลุ่มสังคม > ประชากร > สิ่งมีชีวิต > ระบบอวัยวะ > อวัยวะ > เนื้อเยื่อ > เซลล์ > ออร์แกเนลล์ > สารเชิงซ้อนชีวโมเลกุล > มาโครโมเลกุล > ชีวโมเลกุล
วัดวรจันทร์

| วัดวรจันทร์ |
| --- | --- |
เจดีย์มหาจุฬามณี วัดวรจันทร์

ชื่อสามัญ: วัดวรจันทร์
ที่ตั้ง: เลขที่ 41 หมู่ที่ 3 ตำบลโพธิ์พระยา อำเภอเมืองสุพรรณบุรี จังหวัดสุพรรณบุรี
ประเภท: วัดราษฎร์
นิกาย: มหานิกาย
ผู้ก่อตั้ง: ราษฎร
พระพุทธรูปสำคัญ: - พระประธานอุโบสถ
เจ้าอาวาส: พระมหาพิชัย จงสุขไกล ปญฺญาวุฑฺโฒ ป.ธ.6
ความพิเศษ: สถานที่ท่องเที่ยว
มหามงคล: - รูปเหมือนหลวงพ่อพริ้ง - รูปเหมือนหลวงพ่อพราหมณ์
จุดสนใจ: เจดีย์มหาจุฬามณี
กิจกรรม: - ปิดทองไหว้พระ - ให้อาหารปลา
หมายเหตุ: 

 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: โบราณสถานวัดวรจันทร์ ตำบลโพธิ์พระยา อำเภอเมืองสุพรรณบุรี จังหวัดสุพรรณบุรี
ขึ้นเมื่อ: 10 กันยายน พ.ศ. 2540
เป็นส่วนหนึ่งของ: รายชื่อโบราณสถานในจังหวัดสุพรรณบุรี
เลขอ้างอิง: 0004906
 
 
 
 สถานีย่อยพระพุทธศาสนา
วัดวรจันทร์ ตั้งอยู่เลขที่ 41 ถนนทางหลวงแผ่นดินหมายเลข 3558 (ถนนโพธิ์พระยาสายเก่า) หมู่ที่ 3 ตำบลโพธิ์พระยา อำเภอเมืองสุพรรณบุรี จังหวัดสุพรรณบุรี เป็นวัดราษฎร์ คณะสงฆ์มหานิกาย เขตปกครองคณะสงฆ์ตำบลโพธิ์พระยา อำเภอเมืองสุพรรณบุรี จังหวัดสุพรณบุรี คณะสงฆ์ ภาค14
ประวัติ

วัดสร้างเมื่อใดไม่ปรากฏหลักฐานชัดเจน แรกเริ่มเป็นสำนักสงฆ์ชื่อว่า วัดจันทร์ สันนิษฐานว่าเป็นชื่อตั้งตามลักษณะภูมิประเทศ ซึ่งเล่าสืบต่อมาว่าในอดีตมีต้นจันขึ้นอยู่เป็นจำนวนมาก
ต่อมาสมเด็จพระวันรัต (เผื่อน ติสฺสทตฺโต) วัดพระเชตุพนวิมลมังคลารามราชวรมหาวิหาร ขณะมีสมณศักดิ์ที่ พระธรรมปิฎก เจ้าคณะมณฑลราชบุรี (สมัยนั้นคณะสงฆ์จังหวัดสุพรรณบุรีขึ้นอยู่กับมณฑลราชบุรี) เห็นว่าชื่อวัดจันทร์ อำเภอท่าพี่เลี้ยง (อำเภอเมืองสุพรรณบุรีในปัจจุบัน) ตรงกับชื่อวัดจันทร์ อำเภอศรีประจันต์ ในจังหวัดเดียวกัน เป็นเหตุให้ส่งหนังสือราชการผิดพลาดไขว้เขวกันเนืองๆ จึงให้เปลี่ยนชื่อวัดจันทร์ที่อำเภอศรีประจันต์เป็น วัดจรรย์ และวัดจันทร์ที่อำเภอท่าพี่เลี้ยงเป็น วัดวรจันทร์ ตั้งแต่ พ.ศ. 2476 เป็นต้นมา
ที่ดินตั้งวัดมีพื้นที่จำนวน 25 ไร่ 3 งาน 44 ตารางวา ได้รับอนุญาตตั้งวัดเมื่อ พ.ศ. 2337 ได้รับพระราชทานวิสุงคามสีมาครั้งแรกเมื่อ พ.ศ. 2433 เขตวิสุงคามสีมา กว้าง 8 วา ยาว 16 วา ได้รับพระราชทานวิสุงคามสีมาครั้งสองเมื่อ พ.ศ. 2452 เขตวิสุงคามสีมา กว้าง 8 เมตร ยาว 30 เมตร
ปัจจุบันเป็นวัดท่องเที่ยว มีอดีตเจ้าอาวาส คือ พระครูธรรมสารรักษา (พริ้ง วชิรสุวณฺโณ) เป็นพระเถราจารย์ที่มีชื่อเสียง เป็นที่เคารพนับถือของประชาชน วัตถุมงคลของท่านได้รับความนิยม
ลำดับเจ้าอาวาส

ลำดับเจ้าอาวาส และผู้รักษาการแทนเจ้าอาวาสวัดวรจันทร์ เท่าที่พบข้อมูล
| ลำดับ | รายนาม | เริ่มวาระ | สิ้นสุดวาระ | หมายเหตุ |
| --- | --- | --- | --- | --- |
| 1 | หลวงพ่อคำ | ตั้งแต่เริ่มเป็นสำนักสงฆ์ | ไม่พบข้อมูล | เป็นเจ้าอาวาสรูปแรก ไม่น้อยกว่า 10 ปี, ลาออก ย้ายไปอยู่วัดปู่บัว |
| 2 | หลวงพ่อสา | ไม่พบข้อมูล | ไม่พบข้อมูล | เป็นเจ้าอาวาส ไม่ทราบกี่ปี , มรณภาพอายุราว 90 ปี ไม่ทราบพรรษา |
| 3 | พระอาจารย์ม่วง | ราว พ.ศ. 2340 | ราว พ.ศ. 2344 | เป็นเจ้าอาวาส 4 - 5 ปี, ลาสิกขาอายุราว 40 ปี |
| 4 | หลวงพ่อรอด | ราว พ.ศ. 2345 | ราว พ.ศ.2393 | เป็นเจ้าอาวาสราว 49 ปี, บวชตั้งแต่สมัยพระอาจารย์ม่วง, เป็นเจ้าอาวาสเมื่อบวชได้ราว 5 พรรษา, มรณภาพอายุ 75 ปี 54 พรรษา |
| 5 | หลวงพ่อเกิด | ราว พ.ศ. 2394 | ราว พ.ศ. 2401 | เป็นเจ้าอาวาส 8 ปี, ลาออก ย้ายไปอยู่วัดอื่นเมื่ออายุ 65 ปี |
| 6 | พระอาจารย์ฉี่ | ราว พ.ศ. 2402 | ราว พ.ศ. 2403 | เป็นเจ้าอาวาส 2 ปี, มรณภาพอายุ 30 ปี 6 พรรษา |
| - | ไม่ปรากฏชื่อ | ราว พ.ศ. 2404 | ราว พ.ศ. 2418 | ช่วงเวลาเสื่อมโทรม 15 ปี |
| 7 | หลวงพ่อบัว | ราว พ.ศ. 2419 | ราว พ.ศ. 2433 | เป็นเจ้าอาวาสราว 15 ปี, มรณภาพอายุ 74 ปี 27 พรรษา |
| - | ไม่ปรากฏชื่อ | ราว พ.ศ. 2434 | ราว พ.ศ. 2439 | ช่วงเวลาเสื่อมโทรม ราว 6 ปี |
| 8 | พระอาจารย์ดิศ (ดิษฐ์) | ราว พ.ศ. 2439 | ราว พ.ศ. 2447 | เป็นเจ้าอาวาส 7 ปี (สันนิษฐานว่าเป็นรักษาการมาก่อนราว 1 ปี), บวชตั้งแต่สมัยหลวงพ่อบัว, ลาสิกขาเมื่ออายุ 39 ปี |
| 9 | พระครูธรรมสารรักษา (พริ้ง เตียบฉายพันธุ์ วชิรสุวณฺโณ) | ราว พ.ศ. 2447 | 13 ตุลาคม พ.ศ. 2483 | เป็นเจ้าอาวาส 36 ปี, มรณภาพ อายุ 73 ปี 52 พรรษา |
| 10 | พระครูวรกิจวินิจฉัย (พราหมณ์ สมใจเพ็ง ธมฺมกถิโก) | พ.ศ. 2483 | 11 กรกฎาคม พ.ศ. 2524 | เป็นเจ้าอาวาส 40 ปี, มรณภาพอายุ 71 ปี 48 พรรษา |
| ว่าง | พระครูสุวรรณกิตติคุณ (ฟ้อน มีสกุล สุเมโธ) วัดลาวทอง | พ.ศ. 2524 | พ.ศ. 2525 | ผู้รักษาการแทนเจ้าอาวาส |
| 11 | พระอธิการหนุ่ย อภิสมาจาโร | 10 กรกฎาคม พ.ศ. 2525 | 14 พฤศจิกายน พ.ศ. 2525 | เป็นเจ้าอาวาส 4 เดือน, มรณภาพอายุ 72 ปี 49 พรรษา |
| ว่าง | พระครูหวล ปิ่นวิเศษ กนฺตผโล วัดมงคลธรรมนิมิต (ดอนรัก) | ไม่พบข้อมูล | ไม่พบข้อมูล | ผู้รักษาการแทนเจ้าอาวาส |
| 12 | พระปลัดบุญล้อม สำราญมาก ถาวโร | 27 กรกฎาคม พ.ศ. 2532 | ไม่พบข้อมูล | เจ้าอาวาส |
| 13 | พระอธิการประสิทธิ์ สนฺตจิตฺโต | ไม่พบข้อมูล | ไม่พบข้อมูล | เจ้าอาวาส |
| 14 | พระมหาอัมพร วรเมธี ป.ธ.7 | ไม่พบข้อมูล | ไม่พบข้อมูล | เจ้าอาวาส, ลาออก ย้ายไปอยู่วัดอื่น |
| 15 | พระมหาพิชัย จงสุขไกล ปญฺญาวุฑฺโฒ ป.ธ.6 | พ.ศ. 2564 | - | เจ้าอาวาส, ปัจจุบัน |
อาคาร เสนาสนะ

อาคาร เสนาสนะ อาทิ
อุโบสถ เป็นอาคารคอนกรีต ขนาดกว้าง 8 เมตร ยาว 25 เมตร เริ่มสร้างเมื่อปีวอก พ.ศ. 2451 แล้วเสร็จและทำพิธีฉลองเมื่อวันขึ้น 8 - 10 ค่ำ เดือน 6 ปีมะโรง ตรงกับวันที่ 9 - 11 พฤษภาคม พ.ศ. 2459
ศาลาการเปรียญ เป็นอาคารไม้ กว้าง 14 เมตร ยาว 26 เมตร สร้างเมื่อ พ.ศ. 2471
หอสวดมนต์ เป็นอาคารคอนกรีตเสริมเหล็ก กว้าง 12 เมตร ยาว 16 เมตร สร้างเมื่อ พ.ศ. 2537
กุฎิสงฆ์ จำนวน 8 หลัง เป็นอาคารไม้ 1 หลัง ครึ่งตึกครึ่งไม้ 6 หลัง และตึก 1 หลัง
ศาลาอเนกประสงค์ เป็นอาคารไม้ กว้าง 16 เมตร ยาว 24 เมตร สร้างเมื่อ พ.ศ. 2534
ศาลาบำเพ็ญกุศล จำนวน 1 หลัง
ปูชนียวัตถุ ปูชนียสถาน

ปูชนียวัตถุ และปูชนียสถาน อาทิ
เจดีย์มหาจุฬามณี เป็นเจดีย์ขนาดใหญ่ ศิลปะสมัยรัตนโกสินทร์ สร้างด้วยกรรมวิธีก่ออิฐฉาบปูน องค์เจดีย์ลักษณะย่อมุมไม้สิบสอง มีลานประทักษิณขนาดใหญ่ซ้อนกัน 2 ชั้น ที่มุมของฐานลานประทักษิณทั้ง 2 ชั้น ประดับด้วยเจดีย์ย่อมุมขนาดย่อม และเจดีย์ราย ทั้ง 4 ทิศ ภายในเจดีย์องค์ใหญ่ (องค์ประธาน) ประดิษฐานจุฬามณีเจดีย์สร้างด้วยโลหะ ซึ่งบรรจุพระบรมสารีริกธาตุที่ได้รับถวายมาจากเจ้าพระยายมราช (ปั้น สุขุม) เจดีย์เริ่มสร้างเมื่อ พ.ศ. 2456 นำโดย พระครูธรรมสารรักษา (พริ้ง วชิรสุวณฺโณ) พร้อมด้วยพระภิกษุสงฆ์และประชาชนร่วมกันสร้าง กระทั่งแล้วเสร็จ พ.ศ. 2468 มีพิธีบรรจุพระบรมสารีริกธาตุ โดย สมเด็จพระอริยวงศาคตญาณ (แพ ติสฺสเทโว) (ขณะมีสมณศักดิ์ที่ สมเด็จพระพุฒาจารย์) วัดสุทัศนเทพวรารามราชวรมหาวิหาร เป็นประธานฝ่ายสงฆ์ และเจ้าพระยายมราช (ปั้น สุขุม) เป็นประธานฝ่ายฆราวาส เมื่อ พ.ศ. 2469
พระประธานอุโบสถ เป็นพระพุทธรูปปางมารวิชัย ขนาดหน้าตักกว้าง 3 ศอก 2 นิ้ว สูง 4 ศอกเศษ สร้างด้วยโลหะทองเหลืองเรี่ยไรหนัก 8 หาบ ซึ่งแม่เอม พันตรีหลวงเทพฯ แม่เกิด และพระยามนธาตุราชศรีพิจิตร์ (สุดใจ จูฑะวิภาต) บ้านถนนตีทอง (ข้างวัดสุทัศนเทพวรารามราชวรมหาวิหาร) เป็นเจ้าภาพสร้างถวาย เมื่อ พ.ศ. 2459
รูปเหมือนพระครูธรรมสารรักษา (หลวงพ่อพริ้ง วชิรสุวณฺโณ) อดีตเจ้าอาวาสวัดวรจันทร์ องค์หนึ่งประดิษฐานภายในเจดีย์มหาจุฬามณี และอีกองค์หนึ่งประดิษฐานที่ศาลาหลวงพ่อพริ้ง
รูปเหมือนพระครูวรกิจวินิจฉัย (หลวงพ่อพราหมณ์ ธมฺมกถิโก) อดีตเจ้าอาวาสวัดวรจันทร์ ประดิษฐานที่ศาลาหลวงพ่อพริ้ง
ศาลแม่ชี เจ้าพ่อหัวหน้า เป็นศาลเทพารักษ์ซึ่งชาวบ้านในพื้นที่ให้ความนับถือ ตามประวัติว่ามาประทับร่างทรงชาวบ้านในหมู่บ้านโพธิ์พระยา โดยบอกว่าจะมาอยู่ที่นี่เพื่อดูแลรักษาผู้คนในพื้นที่ และขอให้ชาวบ้านตั้งศาลให้สิงสถิต ชาวบ้านจึงขออนุญาตพระครูวรกิจวินิจฉัย (หลวงพ่อพราหมณ์ ธมฺมกถิโก) เจ้าอาวาสขณะนั้น เพื่อขอใช้พื้นที่ในวัดวรจันทร์บริเวณใกล้เจดีย์มหาจุฬามณีตั้งศาลดังกล่าว
เทศกาล และงานประจำปี

งานประจำปี ปิดทองไหว้พระ เจดีย์มหาจุฬามณี หลวงพ่อพริ้ง หลวงพ่อพราหมณ์ วันขึ้น 15 ค่ำ เดือน 5 (กลางเดือน 5)
งานประจำปี ขึ้นศาลแม่ชี เจ้าพ่อหัวหน้า วันขึ้น 3 ค่ำ เดือน 6
งานประจำปี ปิดทองไหว้พระ เจดีย์มหาจุฬามณี หลวงพ่อพริ้ง หลวงพ่อพราหมณ์ และประเพณีลอยกระทง วันขึ้น 15 ค่ำ เดือน 12 (วันลอยกระทง)
กรีนแฟลช

"กรีนแฟลช" (อังกฤษ: Green Flash) เป็นซิงเกิลลำดับที่ 39 ของเอเคบีโฟร์ตีเอต เปิดตัวเมื่อวันที่ 4 มีนาคม พ.ศ. 2558 โดยคิงเรกคอร์ดส์
รายชื่อเพลง > ไทป์ A

เนื้อเพลงทั้งหมดประพันธ์โดยยาซูชิ อากิโมโตะ
| ลำดับ | ชื่อเพลง | ยาว |
| --- | --- | --- |
| 1. | "Green Flash" |   |
| 2. | "Majisuka Fight" |   |
| 3. | "Haru no Hikari Chikadzuita Natsu" |   |
| 4. | "Green Flash (off vocal ver.)" |   |
| 5. | "Majisuka Fight (off vocal ver.)" |   |
| 6. | "Haru no Hikari Chikadzuita Natsu (off vocal ver.)" |   |
รายชื่อเพลง > ไทป์ S

เนื้อเพลงทั้งหมดประพันธ์โดยยาซูชิ อากิโมโตะ
| ลำดับ | ชื่อเพลง | ยาว |
| --- | --- | --- |
| 1. | "Green Flash" |   |
| 2. | "Yankee Rock" |   |
| 3. | "Sekai ga Naiteru Nara" |   |
| 4. | "Green Flash (off vocal ver.)" |   |
| 5. | "Yankee Rock (off vocal ver.)" |   |
| 6. | "Sekai ga Naiteru Nara (off vocal ver.)" |   |
รายชื่อเพลง > ไทป์ N

เนื้อเพลงทั้งหมดประพันธ์โดยยาซูชิ อากิโมโตะ
| ลำดับ | ชื่อเพลง | ยาว |
| --- | --- | --- |
| 1. | "Green Flash" |   |
| 2. | "Hakimono to Kasa no Monogatari" |   |
| 3. | "Punkish" |   |
| 4. | "Green Flash (off vocal ver.)" |   |
| 5. | "Hakimono to Kasa no Monogatari (off vocal ver.)" |   |
| 6. | "Punkish (off vocal ver.)" |   |
รายชื่อเพลง > ไทป์ H

เนื้อเพลงทั้งหมดประพันธ์โดยยาซูชิ อากิโมโตะ
| ลำดับ | ชื่อเพลง | ยาว |
| --- | --- | --- |
| 1. | "Green Flash" |   |
| 2. | "Aisatsu kara Hajimeyou" |   |
| 3. | "Otona Ressha" |   |
| 4. | "Green Flash (off vocal ver.)" |   |
| 5. | "Aisatsu kara Hajimeyou (off vocal ver.)" |   |
| 6. | "Otona Ressha (off vocal ver.)" |   |
รายชื่อเพลง > เวอร์ชันโรงละคร

เนื้อเพลงทั้งหมดประพันธ์โดยยาซูชิ อากิโมโตะ
| ลำดับ | ชื่อเพลง | ยาว |
| --- | --- | --- |
| 1. | "Green Flash" |   |
| 2. | "Hakimono to Kasa no Monogatari" |   |
| 3. | "Hatsukoi no Oshibe" |   |
| 4. | "Green Flash (off vocal ver.)" |   |
| 5. | "Hakimono to Kasa no Monogatari (off vocal ver.)" |   |
| 6. | "Hatsukoi no Oshibe (off vocal ver.)" |   |
สมาชิก

หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
สมาชิก > Green Flash

เอเคบีโฟร์ตีเอต ทีมเอ: ฮารุกะ ชิมาซากิ, ฮารุนะ โคจิมะ, มินามิ ทาคาฮาชิ, รินะ คาวาเอย์, อันนะ อิริยามะ
เอเคบีโฟร์ตีเอต ทีมเค: ยุย โยโกยามะ, มาโกะ โคจิมะ
เอเคบีโฟร์ตีเอต ทีมบี: มายุ วาตานาเบะ, ยูกิ คาชิวางิ
เอเคบีโฟร์ตีเอต ทีมโฟร์: ยูริอะ คิซากิ
เอเคบีโฟร์ตีเอต ทีมเอต: อิคุมิ นากาโนะ
เอสเคอีโฟร์ตีเอต ทีมเอส: จูรินะ มัตสึอิ
เอสเคอีโฟร์ตีเอต ทีมอี: เรนะ มัตสึอิ
เอ็นเอ็มบีโฟร์ตีเอต ทีมเอ็น: ซายากะ ยามาโมโตะ
เอชเคทีโฟร์ตีเอต ทีมเอช: ริโนะ ซาชิฮาระ
เอชเคทีโฟร์ตีเอต ทีมเคโฟร์: ซากูระ มิยาวากิ
โนกิซากะโฟร์ตีซิกซ์: รินะ อิโกมะ
สมาชิก > Majisuka Fight

เอเคบีโฟร์ตีเอต ทีมเอ: ฮารุกะ ชิมาซากิ, มินามิ ทาคาฮาชิ, รินะ คาวาเอย์, อันนะ อิริยามะ
เอเคบีโฟร์ตีเอต ทีมเค: ยุย โยโกยามะ
เอเคบีโฟร์ตีเอต ทีมโฟร์: ยูริอะ คิซากิ
เอ็นเอ็มบีโฟร์ตีเอต ทีมเอ็น: ซายากะ ยามาโมโตะ
เอ็นเอ็มบีโฟร์ตีเอต ทีมบีทู: มิยูกิ วาตานาเบะ
เอชเคทีโฟร์ตีเอต ทีมเคโฟร์: ซากูระ มิยาวากิ
สมาชิก > Yankee Rock

เอเคบีโฟร์ตีเอต ทีมเค: มาโกะ โคจิมะ
เอเคบีโฟร์ตีเอต ทีมบี: จูริ ทาคาฮาชิ, นานะ โอวาดะ, เรียวกะ โอชิมะ, นัตสึกิ อุจิยามะ
เอเคบีโฟร์ตีเอต ทีมโฟร์: มิอง มูไคจิ, เรนะ คาโต้
เอสเคอีโฟร์ตีเอต ทีมอี: มาริกะ ทานิ, อาการิ สุดะ
เอสเคอีโฟร์ตีเอต เค็งคิวเซย์: คาโอริ มัตสึมุระ
เอ็นเอ็มบีโฟร์ตีเอต ทีมเอ็ม: มิรุ ชิโรมะ, ฟูโกะ ยากุระ
สมาชิก > Hakimono to Kasa no Monogatari

เอเคบีโฟร์ตีเอต ทีมเอ: ฮารุกะ ชิมาซากิ, ฮารุนะ โคจิมะ, มินามิ ทาคาฮาชิ
เอเคบีโฟร์ตีเอต ทีมเค: ยุย โยโกยามะ
เอเคบีโฟร์ตีเอต ทีมบี: มายุ วาตานาเบะ, ยูกิ คาชิวางิ
เอสเคอีโฟร์ตีเอต ทีมเอส: จูรินะ มัตสึอิ
เอชเคทีโฟร์ตีเอต ทีมเอช: ริโนะ ซาชิฮาระ
สมาชิก > Aisatsu kara Hajimeyou

เอเคบีโฟร์ตีเอต ทีมเอต: เมอิ อาเบะ, โมเอกะ อิวาซากิ, ริน โอกาเบะ, ยุย โอกุริ, นาโอะ โอตะ, เอรินะ โอดะ, โมโมกะ โอนิชิ, เรอินะ คิตะ, ยูรินะ เกียวเต็น, นารุมิ คุราโน, โมเอริ คอนโดะ, นางิสะ ซาคากุจิ, อาคาริ ซาโต้, ชิโอริ ซาโต้, นานามิ ซาโต้, มิอุ ชิทาโอะ, มาเรีย ชิมิสุ, คาริน ชิโมอาโอกิ, คาโอรุ ทาคาโอกะ, อายาเนะ ทาคาฮาชิ, ยูริ ทานิ, ฮิจิริ ทานิกาวะ, คุเรนะ โจ, อิคุมิ นากาโนะ, เซริกะ นากาโนะ, ฮารุนะ ฮาชิโมโตะ, ยูนะ ฮัตโตริ, ซายุนะ ฮามะ, ริโอนะ ฮามามัตสึ, สึมุงิ ฮายาซากะ, โคโตเนะ ฮิโตมิ, อายากะ ฮิดาริโทโมะ, นัตสึกิ ฮิโรเสะ, เรนะ ฟุคุจิ, นัตสึกิ ฟูจิมุระ, ฮิโตมิ ฮนดะ, ริระ มิยาซาโตะ, คาซุมิ โมกิ, โมกะ ยากุจิ, นานามิ ยามาดะ, ไอ ยามาโมโตะ, รูกะ ยามาโมโตะ, ยูริ โยโกมิจิ, ยุย โยโกะยะมะ, นานาเสะ โยชิคาวะ, มิยู โยชิโนะ
สมาชิก > Haru no Hikari Chikadzuita Natsu

เอเคบีโฟร์ตีเอต ทีมเอ: ฮารุกะ ชิมาซากิ, ฮารุนะ โคจิมะ, มินามิ ทาคาฮาชิ, รินะ คาวาเอย์, อันนะ อิริยามะ
เอเคบีโฟร์ตีเอต ทีมเค: ยุย โยโกยามะ, มาโกะ โคจิมะ, ริเอะ คิตาฮาระ
เอเคบีโฟร์ตีเอต ทีมบี: มายุ วาตานาเบะ, ยูกิ คาชิวางิ, นานะ โอวาดะ, ซายะ คาวาโมโตะ
เอเคบีโฟร์ตีเอต ทีมโฟร์: มินามิ มิเนกิชิ, มิอง มูไคจิ, เรนะ คาโต้, ยูริอะ คิซากิ
สมาชิก > Sekai ga Naiteru Nara

เอสเคอีโฟร์ตีเอต ทีมเอส: ริอง อาซึมะ, เรียวฮะ คิตากาวะ, จูรินะ มัตสึอิ, ซาเอะ มิยาซาวะ, อามิ มิยามาเอะ
เอสเคอีโฟร์ตีเอต ทีมเคทู: ยูนะ เอโกะ, มินะ โอบะ, อากาเนะ ทาคายานางิ, ไอริ ฟุรุคาวะ, นาโอะ ฟุรุฮาตะ
เอสเคอีโฟร์ตีเอต ทีมอี: คานอน คิโมโตะ, ซูมิเระ ซาโต, อายะ ชิบาตะ, อาการิ สุดะ, มาริกะ ทานิ, เรนะ มัตสึอิ
สมาชิก > Punkish

เอ็นเอ็มบีโฟร์ตีเอต ทีมเอ็น: ยูกะ คาโต้, ริโฮะ โคทานิ, เคย์ โจนิชิ, ซายากะ ยามาโมโตะ, อาการิ โยชิดะ
เอ็นเอ็มบีโฟร์ตีเอต ทีมเอ็ม: มิรุ ชิโรมะ, ไอริ ทานิคาวะ, เรย์นะ ฟูจิเอะ, ซาเอะ มุราเสะ, ฟูโกะ ยากุระ, นานะ ยามาดะ
เอ็นเอ็มบีโฟร์ตีเอต ทีมบีทู: มิโอริ อิชิกาวะ, อายากะ อุเมดะ, นางิสะ ชิบุยะ, ชู ยาบูชิตะ, มิยูกิ วาตานาเบะ
สมาชิก > Otona Ressha

เอชเคทีโฟร์ตีเอต ทีมเอช: ยูกะ อากิโยชิ, จิฮิโระ อานาอิ, ฮารุกะ โคดามะ, ริโนะ ซาชิฮาระ, เมรุ ทาชิมะ, มิคุ ทานากะ, นัตสึมิ มัตสึโอกะ, นาโกะ ยาบุกิ, ฮิโรกะ โคมาดะ, ริโกะ ซาคากุจิ
เอชเคทีโฟร์ตีเอต ทีมเคโฟร์: ไอกะ โอตะ, มิโอะ โทโมนากะ, ซากูระ มิยาวากิ, อาโออิ โมโตมุระ, มาโดกะ โมริยาสุ, อาสึกะ โทมิโยชิ
สมาชิก > Hatsukoi no Oshibe

เอเคบีโฟร์ตีเอต ทีมเค: มาโกะ โคจิมะ
เอเคบีโฟร์ตีเอต ทีมบี: นัตสึกิ อุจิยามะ, ฮิคาริ ฮาชิโมโตะ
เอเคบีโฟร์ตีเอต ทีมโฟร์: นานะ โอกาดะ, มิกิ นิชิโนะ, มิตสึกิ มาเอดะ
เอสเคอีโฟร์ตีเอต ทีมเอส: เรียวฮะ คิตากาวะ
เอ็นเอ็มบีโฟร์ตีเอต ทีมเอ็น: นางิสะ ชิบุยะ
เอชเคทีโฟร์ตีเอต ทีมเอช: เมรุ ทาชิมะ
เอชเคทีโฟร์ตีเอต ทีมเคโฟร์: มิโอะ โทโมนากะ
ฉบับบีเอ็นเคโฟร์ตีเอต

"กรีนแฟลช" เป็นซิงเกิลที่ 18 ของบีเอ็นเคโฟร์ตีเอต โดยวงประกาศชื่อเพลงและสมาชิกเมื่อวันที่ 7 ธันวาคม พ.ศ. 2567 ภายในงาน BNK48 5th Album #SukiNanda First Performance และได้มีการเปิดตัวเพลงพร้อมมิวสิควิดีโออย่างเป็นทางการครั้งแรกในงาน Japan Expo Thailand 2025 เมื่อวันที่ 9 กุมภาพันธ์ พ.ศ. 2568 ณ บริเวณสแควร์ B ศูนย์การค้าเซ็นทรัลเวิลด์
ฉบับบีเอ็นเคโฟร์ตีเอต > รายชื่อเพลง

| ลำดับ | ชื่อเพลง | ทำนอง | คำร้องภาษาไทย | ยาว |
| --- | --- | --- | --- | --- |
| 1. | "กรีนแฟลช" (เวอร์ชันคัฟเวอร์ของ "AKB48 - Green Flash") | Carlos K. | ตนุภพ โนทยานท์ | 4:26 |
| 2. | "ทวินเทล สุดยอดเลย!" (เวอร์ชันคัฟเวอร์ของ "AKB48 - Saikyou Twintail") | Itagaki Yusuke |   |   |
| 3. | "GAGAGA" (เวอร์ชันคัฟเวอร์ของ "SDN48 - GAGAGA") | HARANHN |   |   |
| 4. | "กรีนแฟลช (Off vocal ver.)" |   |   | 4:26 |
| 5. | "ทวินเทล สุดยอดเลย! (Off vocal ver.)" |   |   |   |
| 6. | "GAGAGA (Off vocal ver.)" |   |   |   |
ฉบับบีเอ็นเคโฟร์ตีเอต > สมาชิก

หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
ฉบับบีเอ็นเคโฟร์ตีเอต > สมาชิก > กรีนแฟลช

ทีมบีทรี : วชิราพร พัฒนพานิช, อิสรีย์ ทวีกุลพาณิชย์, ปาฏลี ประเสริฐธีระชัย, กัลยารัตน์ ปั้นพิพัฒน์, กชพร พรโชคชัย
ทีมเอ็นไฟว์ : อรณิชชา พรหมสุภา, พิทยาภรณ์ เกียรติฐิตินันท์, พิณญาดา จึงกาญจนา, นพรดา เลิศวิริยะพร
เค็งคิวเซย์ : ชนากานต์ โอสถานุภาพ, นภภัค โชคคุณานันทกุล, พิชญ์สินี อิทธิรัตนะโกมล